Jou spyskaart vir Kersdag!
JY LEES NOU Jou spyskaart vir Kersdag!
Is jou feestyd ook 'n tyd van stryd teen tafels wat kreun onder té veel disse en 'n poegaai gasvrou omdat sy ure voor 'n warm stoof deurgebring het ter wille van haar gaste se aptyt?
Is jou feestyd ook ’n tyd van stryd teen tafels wat kreun onder té veel disse en ’n poegaai gasvrou omdat sy ure voor ’n warm stoof deurgebring het ter wille van haar gaste se aptyt?
Ons het vir jou ’n heerlike spyskaart uitgewerk.
? Klik hiervir ’n aflaaibare spyskaart vir die dag.
? Klik hier vir feestelike Kersplekmatjies en geskenknaamkaartjies
Voorgereg: Calamarislaai met thai pesto
Die pesto sorg vir ’n lekker bytsmakie.
Lewer 3 porsies
400 g tamaties van verskillende kleure en groottes, in kwarte gesny
2-3 Israeliese komkommers, in linte gesny
400-600 g skoongemaakte babacalamari- buise en -tentakels
100 g Thai-pesto (resep onder) sout en peper na smaak basilieblare vir bo-oor sprinkel
Tamatieslaai Meng al die slaaibestanddele liggies en stapel dit op ’n bord.
Calamari Spoel die calamari af en druk dit goed droog.
Braai net voor opdiening ’n paar op ’n slag sowat 2 minute oor hoe¨ hitte in die gesmelte botter of tot dit net-net wit verkleur.
Meng die suurlemoensap en pesto deur. Geur met die sout en peper.
Skep die calamari bo-op die slaai en sprinkel basilieblare bo-oor.
100 g elk vars basilie- en koljanderblare 1 brandrissie
10 g vars gemmer, geskil
20 g knoffel, geskil
50 g okkerneute of sonneblomsade 50 ml olyfolie
1-2 ml (1/4-1/2 t) vissous
Pesto Pols die basilie- en koljanderblare, brandrissie, gemmer, knoffel en neute of sade in ’n voedselverwerker tot fyn. Giet die olyfolie, suurlemoensap en vissous deur die tuit.
KLIK HIER OM JOU EIE HUISGENOOT LAE-KOOLHIDRAATRESEPTEBOEK TE BESTEL
Hoofgereg 1: Gerolde vleisbrood met tong, feta en spinasie
Gaarmaak: 1 uur 15 min.
180 ml (¾ k) broodkrummels
100 g gaar tong, gekap
200 g feta, gekrummel
2 groot hande vol spinasieblare
500 g gebottelde pastasous
Voorverhit die oond tot 180 °C. Plaas ’n groot vel foeilie op ’n werkoppervlak.
1. Voeg die maalvleis, knoffel, pietersielie, eiers, broodkrummels, sout en peper saam in ’n groot bak. Meng goed met jou hande.
2. Keer die maalvleismengsel op die foelie uit en vorm in ’n groot, dik reghoek. Sprei die bolaag van tong, kaas en spinasie oor die mengsel uit, maar los 2 cm om die rand van die reghoek sonder bolaag.
3. Vat die lang kant van die foelie en rol die vleisbrood styf van jou af weg terwyl jy algaande die kaas en spinasie invou. Trek die foelie na jou toe terwyl jy rol. Verseël die punte van die maalvleis sodat die vulsel nie uitlek nie. Vou die hele vleisbrood in foelie toe en verkoel 1 uur.
4. Plaas op ’n bakplaat, bedek en bak 1 uur. Maak dan die foelie oop en giet die pastasous oor die vleisbrood. Bak nog 15 min. onbedek. Sit voor saam met fyn aartappel en slaai.
Hoofgereg 2: Speseryhoender met botterrys
15 ml (1 e) fyn knoffel
10 ml (2 t) hoenderspesery
500 ml (2 k) rys
Meng die knoffel, komyn, paprika, hoenderspesery en olie in ’n bak om ’n pasta te vorm. Vryf die hoenderstukke met die mengsel en plaas dit oor ’n roosterpan. Rooster 25 min. of tot gaar.
BOTTERRYS Verhit die olie in ’n pan oor matige hitte. Voeg die knoffel en ui by en braai 3 min. Voeg die rys by en roer tot dit deurskynend word. Voeg die aftreksel en water by, bedek en stel die hitte af tot matig laag.
Kook 12 min. tot die vloeistof verdamp het en geur met sout en peper. Haal van die stoof af en laat 10 min. rus.
Voeg nou die botter by en roer die rys in om dit donsig te maak en die botter te versprei.
Bykos 1: Groenboonslaai
700 g groenbone, punte afgesny
2 lemoene, geskil
100 g spekvleisstukke
2 rooi-uie, in dun skywe gesny
Bring ’n groot kastrol soutwater oor hoë hitte tot kookpunt. Kook die bone 3 min. of tot heldergroen en net sag. Dreineer. Vervars onder koue lopende water. Dreineer en sit eenkant.
Druk die sap van een lemoen in ’n bak uit. Skil die ander lemoen en breek in segmente, wat jy heel gaan gebruik.
Verhit die olie in ’n braaipan oor matige hitte. Voeg die spekvleis en uie by.
Braai 5 min. of tot goudkleurig. Skep in ’n bak uit. Gooi die asyn, suiker en uitgedrukte lemoensap in ’n pan.
Kook 2 min. terwyl jy roer of tot die mengsel begin kook. Verwyder van die hitte.
Voeg die bone en lemoensegmente by die uie. Geur met die sout en peper. Meng deur. Skep op ’n platbord. Bedruip met die asynmengsel.
Bykos 2: Braai-aartappels
[caption id="attachment_148842" align="aligncenter" width="606"] AppleMark[/caption]
3 knoffelhuisies, fyngemaal
15 ml (1 e) droë gemengde kruie
’n knippie cayennepeper
2 sprietuie, in skywe gesny
Sny met ’n skerp mes diep kepe in die rou aartappels.
Meng die olie, knoffel, kruie, cayenne, sout en peper in ’n klein bak. Verf die mengsel oor die aartappels.
Sit die aartappels op ’n gevoerde bakplaat en 45 min. in die oond terwyl jy dit af en toe bedruip tot die aartappels bros aan die buitekant en sag aan die binnekant is. Haal uit die oond.
Garneer met die parmesaankaas en sprietuie.
Sous: Meng al die bestanddele en giet oor die aartappels.
[caption id="attachment_148843" align="aligncenter" width="602"] AppleMark[/caption]
300 g melksjokolade, gekap
385 ml kondensmelk
200 g broskoekies
160 g Peppermint Crisp-stafies, gekap
80 g malvalekkers, gehalveer
100 g geroosterde, gesoute kasjoeneute, grof gekap
kakaopoeier vir bestuif
Voer ’n gewone broodpan met ’n vel kleefplastiek uit en plaas eenkant.
1. Meng die botter, sjokolade en kondensmelk in ’n kastrol oor lae hitte en roer tot gesmelt.
2. Breek die koekies in stukke in ’n ander bak en meng met die stukke Peppermint Crisp, malvalekkers en neute.
3. Meng die gesmelte sjokolademengsel met die koekiemengsel en roer goed deur. Giet in die gevoerde broodpan in en hou 3 uur in die yskas of tot heeltemal gestol. Haal dit uit die vorm, bestuif met kakao en sny in skywe.